সিংহের নামকরণ বিতর্কে রাজ্যকে নাম পরিবর্তনের প্রস্তাব কলকাতা হাইকোর্টের

কলকাতা: সিংহ, সিংহীর নাম আকবর এবং সীতা রেখে বিতর্ক তৈরি করা হচ্ছে কেন? প্রশ্ন তুলে রাজ্যকে নাম পরিবর্তনের প্রস্তাব হাইকোর্টের (Calcutta High Court)।

ত্রিপুরা চিড়িয়াখানা থেকে নিয়ে আসা সিংহ এবং সিংহের নাম আকবর ও সীতা কেন রাখা হলো? প্রশ্ন তুলেছিল বিশ্ব হিন্দু পরিষদ।

আরও পড়ুন: অন্ধ্রপ্রদেশে মুখ্যমন্ত্রী দাদার পুলিশের ভয়ে কংগ্রেস দফতরে রাত কাটালেন শর্মিলা

আমরা নয়, ত্রিপুরাতেই ওই নাম দেওয়া হয়েছিল। দ্বিতীয়ত, পরিষদের ব্যক্তিগত কোন অধিকার যেহেতু খর্ব হয়নি, তাই এই মামলা গ্রহণযোগ্য নয় বলে দাবি করে রাজ্য।

তাহলে কে দিল এমন নাম? যা থেকে বিতর্ক সৃষ্টি হল? দেবতার নাম কেন পশুকে দেওয়া হবে? মহাকাব্য থেকে অথবা কোন নোবেল প্রাপকের নামে এমন নামকরণ হয়? কল্যাণকামী, অসাম্প্রদায়িক রাষ্ট্রে এমন বিতর্ক সৃষ্টি করার মানে কি? প্রশ্ন তোলেন বিচারপতি সৌগত ভট্টাচার্য।

প্রশ্ন তুললেও মামলার চরিত্র যেহেতু জনস্বার্থ সম্পর্কিত, সেই কারণে আবেদনটি জনস্বার্থ আকারে পেশ করার নির্দেশ বিচারপতি ভট্টাচার্যের।

তাদের অন্য নাম দেওয়ার উদ্যোগ নেওয়া হয়েছে। আদালতকে জানিয়েছে রাজ্য।